**«ԱՐԹՈՒՐ ՀԱՅՐԱՊԵՏՅԱՆ» ԱՁ ԱՆՀԱՏ ՁԵՌՆԱՐԿԱՏԵՐ**

**ՊԱՐՈՆ ԱՐԹՈՒՐ ՀԱՅՐԱՊԵՏՅԱՆԻՆ**

**(հասցե՝ ք․ Երևան, Վիլնյուսի փ․, շ 111/4,**

**էլ․ փոստ՝ tenders-001@mail.ru )**

**ՈՐՈՇՈՒՄ**

**«Արթուր Հայրապետյան» ԱՁ -ին գնումների գործընթացին մասնակցելու իրավունք չունեցող մասնակիցների ցանկում ներառելու մասին**

ՀՀ աշխատանքի և սոցիալական հարցերի նախարարության (այսուհետ՝ Նախարարություն) ենթակայության «Վարդենիսի շուրջօրյա մասնագիտացված խնամքի կենտրոն» ՊՈԱԿ-ի 2025 թվականի կարիքների համար տնտեսական, սանհիգիենիկ և մաքրիչ նյութերի ձեռքբերման նպատակով հայտարարված` «ԱՍՀՆ-ՊՈԱԿ-ԷԱՃԱՊՁԲ-25/6-Վ-1» ծածկագրով գնման ընթացակարգի (այսուհետ` Ընթացակարգ) 14, 15, 16, 17, 20, 21, 24, 26, 27, 30, 31, 48, 50-րդ չափաբաժինների մասով առաջին տեղ զբաղեցրած մասնակից էր ճանաչվել «Արթուր Հայրապետյան» ԱՁ-ն (այսուհետ՝ Մասնակից):

Հայտերի բացման և գնահատման նիստի ընթացքում իրականացված գնահատման արդյունքում Մասնակցի հայտում արձանագրվել է անհամապատասխանություն՝ հրավերի պահանջների նկատմամբ: Համաձայն ՀՀ կառավարության 2017 թվականի մայիսի 4-ի թիվ 526-Ն որոշմամբ հաստատված «Գնումների գործընթացի կազմակերպման» կարգի (այսուհետ` Կարգ) 41-րդ կետի` Մասնակցին տրվել է հնարավորություն՝ շտկելու անհամապատասխանությունը: Վերջինս չի օգտվել իրեն տրված շտկման հնարավորությունից և Կարգի 41-րդ կետով սահմանված ժամկետում չի շտկել արձանագրված անհամապատասխանությունը, հետևաբար Մասնակցի կողմից ներկայացված հայտը գնահատվել է անբավարար և մերժվել է:

Վերոգրյալ չափաբաժինների մասով Ընթացակարգը չկայացած է հայտարարվել՝ «Գնումների մասին» ՀՀ օրենքի 37-րդ հոդվածի 1-ին մասի 1-ին կետի համաձայն (հայտերից ոչ մեկը չի համապատասխանում հրավերի պայմաններին) և 2024 թվականի նոյեմբերի 28-ին տեղեկագրում հրապարակվել է [Ընթացակարգը չկայացած հայտարարելու մասին հայտարարություն](https://eauction.armeps.am/application/documents/canceled_lot/hy/9c0fa98d.doc):

Հաշվի առնելով վերոգրյալը՝ Նախարարությունը 2024 թվականի դեկտեմբերի 9-ին ընդունել է որոշում «Արթուր Հայրապետյան» ԱՁ-ին գնումների գործընթացին մասնակցելու իրավունք չունեցող մասնակիցների ցանկում ներառելու վերաբերյալ՝ համաձայն ՀՀ կառավարության 2017 թվականի մայիսի 4-ի N 526-Ն որոշման N 1 հավելվածի 32-րդ կետի 19 ենթակետի և հիմք ընդունելով «Գնումների մասին» ՀՀ օրենքի 6-րդ հոդվածի 1-ին մասի 6-րդ կետի «ա» պարբերության պահանջները. այն է՝ խախվտել է գնման գործընթացի շրջանակում ստանձնած պարտավորությունը, որը հանգեցրել է պատվիրատուի կողմից գնման գործընթացին տվյալ մասնակցի հետագա մասնակցության դադարեցմանը:

**ՀԱՐԳԱՆՔՈՎ՝ Ս. ՄՈՒՐԱԴՅԱՆ**



Կատարող՝ գնումների համակարգման բաժին,

հեռ.՝ 010300124, Լիանա Մանուչարյան